కుటుంబము
అంతర్జాతీయ కుంటుబ వ్యవస్థ దినోత్సవాన్ని ఐక్యరాజ్యసమితి జనరల్ అసెంబ్లీ 1992 లో మే 15 న ఈ దినోత్సవాన్ని జరుపుటకు నిశ్చయించింది.
ఒక అమ్మ, ఒక నాన్న, ఒక అన్న, ఒక చెల్లె వీలైతే ఒక తమ్ముడు. ఇది చిన్న కుటుంబం. వీరికి తోడు తాతయ్య, బామ్మలు ఉండనే ఉంటారు. చిన్న కుటుంబమైనా, పెద్ద కుటుంబమైనా కుటుంబ సభ్యులతో కలసి సరదాగా గడపడమంటే అందరూ సంతోషంగా ఫీలవుతుంటారు. పిల్లలు చిన్నవయస్సులో ఉన్నపుడు తల్లిదండ్రుల చెంతనే ఉంటారు. వారు పెద్దవారై పెళ్ళిళ్ళు అయిపోతే ఎవరి కుటుం బాలు వారివే. అంటే ఒక కుటుంబం నుంచి మరిన్ని కుటుంబాలు ఉదయిస్తాయి. ఒక కుటుంబం మరెన్ని కుటుంబాలను సృష్టించిన ప్పటికీ వంశవృక్షపు వేళ్లు మాత్రం మొదటి కుటుంబం వద్దే ఉంటా యి.
పెనుమల్లి (ముదినేపల్లి)
పెనుమల్లి గ్రామం పేరుకి చిన్న గ్రామమైనా, ఇపుడు ఈ గ్రామం పేరు రాష్ట్రాలు దాటి దేశమంతటా వినిపించుచున్నది. పదుల నుండి, వందలు, వేలమందికి భోజనాలు ఒంటిచేతితో వండి వడ్డించడం వీరి ప్రత్యేకత. ఇక వంటలలో రుచులంటారా - - - "ఆహా ఏమి రుచి" అనక మానరు. ఆంధ్ర సాంప్రదాయక వంటకాలకు పెట్టింది పేరు. నలభీములను తలపించేలా వంటచేయడం వీరికే చెల్లింది. గ్రామంలో దాదాపు 125 కుటుంబాలు ఉండగా, ఇంటికొకరు చొప్పున, 125 మంది వంటమేస్త్రీలుగా ఉన్నారు. ఆంధ్రాతోపాటు, కర్నాటక, చెన్నై, గంగోత్రి, కోయంబత్తూరు, తదితర ప్రాంతాలలో వందల కార్యక్రమాలకు వీరు వంటలు చేసారు. ఈ గ్రామానికి చెందిన వారు, వంటచేయని ప్రదేశం అంటూ లేదు. ఇక్కడ వంటలు నేర్చుకొని, పలువురు, ప్రభుత్వ, ప్రైవేటు సంస్థలలో వంట మేస్త్రీలుగా పనిచేయుచున్నారు. హైదరాబాదు, రాయచూరు, బళ్ళారి, దావణగిరి, గంగావతి, చెన్నై, బరంపురం, రాజమండ్రి, నకిరేకల్లు, కలకత్తా తదితర ప్రాంతాలకు సైతం ఇక్కడి వంట మేస్త్రీలను తీసికొని వెళ్ళుచున్నారు. వీరు ఎందరో ప్రముఖుల ఇళ్ళలో శుభకార్యాలకు, వేలాదిమందికి వంటలుచేసి, మన్ననలను పొందినారు. [ఈనాడు కృష్ణా; 2014,సెప్టెంబరు-20; 9వపేజీ]